Este tot mai greu să crești un copil în 
Romania! Natalitatea, în scădere din 
cauza problemelor financiare. 


($ Iulia  - ianuarie 30, 2024 


Natalitatea este intr-o continua scadere in Romania, iar unul 
dintre principalele motive este lipsa banilor. Cresterea unui 
copil implica costuri tot mai mari pentru familie. 


Potrivit datelor oferite de INS, in prima jumatate a anului 2023 
s-au nascut putin peste 73.000 de copii in Romania, aceasta 
fiind cel mai mic numar de copii nascuti in ultimii 145 de ani. 


In aceste conditii, un site de parenting din Romania a calculat 
care este costul real al cresterii unui copil, in Romania. 


Astfel, site-ul ClubulCopiilor.ro a determinat care este costul 
minim necesar pentru cresterea unui copil in Romania, de la 
nastere, pana la varsta de 19 ani (varsta la care copiii termina 
liceul). Costul este evaluat pentru familiile care traiesc in 
mediul urban. 


Astfel, potrivit sursei citate, costul total pentru cresterea unui 
copil in 2024 este estimat la putin peste 594.000 de lei pentru 
primul copil si 418.000 de lei pentru cel de-al doilea copil. In 
aceste conditii, parintii care au sau isi doresc doi copii, trebuie 
sa dispuna de cel putin un milion de lei, pana cand acestia 
termina liceul. 


* Primul copil 594.000 lei — asta inseamna un cost de 
aproximativ 2.605 lei pe luna 


* Al doilea copil 418.000 de lei — asta inseamna un cost de 
aproximativ 1.833 de lei pe luna. 


Astfel, parintii trebuie sa aiba un venit cel putin dublu fata de 
costul de crestere al unui copil, pentru a se putea descurca de 
pe o luna pe alta. Daca mai au si rate la banca pentru 
apartament, acestia trebuie sa aiba un venit, cel putin triplu, 
pentru a se putea descurca. 

